作者:賈至
標題:相和歌辭：燕歌行
內容:國之重鎮惟幽都，東威九夷制北胡。五軍精卒三十萬，昔時燕王重賢士，黃金築臺從隗始。倏忽興王定薊丘，我唐區夏餘十紀，軍容武備赫萬祀。彤弓黃鉞授元帥，千營萬隊連旌旗，望之如火忽雷馳。匈奴懾竄窮發北，南風不競多死聲，鼓臥旗折黃雲橫。六軍將士皆死盡，自有農夫已高枕，無勞校尉重橫行。